L'Agrijuela

L'Agrijuela (Herguijuela en castellanu) es un monicípiu estremeñu dela provincia Caçris. Preteneci al Partiu Juicial de Trugillu. 

 Topónimu 
Hata 1800 se la conocia comu Villa de la Calzada. El topónimu d'Erguijuela paeci vinil del latín ecclesia, "elésia",GONZÁLEZ SALGADO, J.A., Toponimia de la Comarca de Trujillo. Revista de Estudios Extremeños, Año 2009 Tomo LXV. Número II Mayo-Agosto inque esta teoria á siu contrariá pol consideral algotrus autoris que provién del teónimu prerromanu Erge.CARIDAD ARIAS, J., Los fenómenos de homonimia y homofonía en la toponomástica y su repercusión en las etimologías cultistas y populares de la Europa Occidental. Universidad de La Laguna, 2004

 Geografia 
El télminu monicipal limita al norti con Mairoñera, al esti con Garciás, al sul con Conquista i al oesti con Santa Crús.

Bañau polas áuguas del rio Alcollarín, el pueblu s'alcuentra entri las sierras del Marchas i las Paredes.Herguijuela, el sitio de los lagares El terruñu es ondulau, destacandu el cerru Pedro Gómez, de 1.004 metrus d'altitú.

El climi Erguijuela es típicamenti mediterrániu, con una temperatura meya de 17.3 °C i una pluviosiá anual meya de 746mm.

 Demografia 
La pueblación d'Erguijuela hue creciendu a lo largu la su Estória, llegandu a tenel 1.608 abitantis. A partil de los añus 50, la emigración reuju el númiru de vizinus hata hazelu cuasi esapaecel. Ogañu, esti fenómenu se'á parau quietu i Erguijuela á güeltu a dil creciendu en pueblación a pocu a pocu.

 Estória 
En 1594 hormaba parti la Tierra Trujillu ena Província de Trujillu.Libro de los Millones: Censo de población de las provincias y partidos de la Corona de Castilla en el siglo XVI A la caia el Antíguu Régimin, el pueblu se constituyi en monicípiu costitucional ena región de Estremaura, dende 1834  queó integrau nel Partiu Juicial de Logrosán. Cervantes Virtual   Nel censu de 1842 contaba con 130 hogaris i 712 vizinus. Municipio Código INE -10.092 

Entri muchus otrus pressonajis, destacan los germanus Jiménez, vizinus el pueblu, que participarun ativamenti ena conquista de Méjicu. Amás, el tamién erguijueleñu Francisco Becerra hue el arquitetu ena costrución de la Catedral de Puebla (Méjicu), i de la de Lima i Cuscu en Perú, amás dotrus templus de Quitu (Equadol).

 Patrimoñu 
De los sigrus XVI-XVII es la elésia parroquial católica embaju la avocación de  San Bartolomé Apóstu, nel Arciprestalgu de Logrosán de la Diócissi de Praséncia (Archidiócissi de Méria-Baajós)LISTAR POR LOCALIDAD DE PARROQUIAS 

 Política 
Erguijuela está gobelnau pol PSOE de Extremadura. Lesmes Chamorro Barquilla es el alcaldi i, juntu con otras 4 pressonas, holman el grupu socialista del ayuntamientu.Corporación Municipal: Lesmes Chamorro Barquilla. El PP está repressentau pol dos concejalis.
 Referencias 

 Atijus p'ahuera 
 Web del Ayuntamientu d'Erguijuela
 Video a tentu Erguijuela

Categoría:Monecipius dela provincia Caçris